ട്രെയിനുകളില് ജനറല് കോച്ചുകള് തിരിച്ചുവരുന്നു നവംബര് ഒന്ന് മുതല് 23 തീവണ്ടികളില് ജനറല് കോച്ചുകള് പുനഃസ്ഥാപിക്കും ചെന്നൈ: കോവിഡ് മൂലം നിര്ത്തിവച്ചിരുന്ന ട്രെയിന് സര്വീസുകള് തിരിച്ചുവന്നപ്പോള് റിസര്വ്ഡ് കോച്ചുകളായി മാത്രമാണ് ഓടിയിരുന്നത്. ഇപ്പോഴിതാ ട്രെയിനുകളില് ജനറല് കോച്ചുകള് തിരിച്ചു വരികയാണ്. ഇതോടെ റിസര്വേഷനില്ലാതെ ഇനി യാത്രചെയ്യാം. നവംബര് ഒന്ന് മുതല് സതേര്ണ് റെയില്വേക്ക് കീഴിലുള്ള 23 തീവണ്ടികളിലായിരിക്കും ജനറല് കോച്ചുകള് പുനഃസ്ഥാപിക്കുക. പിന്നീട് നവംബര് 10 മുതല് ആറ് തീവണ്ടികളില് കൂടി ജനറല് കോച്ചുകള് പുനഃസ്ഥാപിക്കാനാണ് റെയില്വേ ബോര്ഡ് തീരുമാനിച്ചിരിക്കുന്നത്. നവംബര് ഒന്ന് മുതല് ജനറല് കോച്ചുകള് ലഭ്യമാകുന്ന തീവണ്ടികള് ഇവയാണ്. 06607 കണ്ണൂര് കോയമ്ബത്തൂര് 06608 കോയമ്ബത്തൂര് കണ്ണൂര് 06305എറണാകുളംകണ്ണൂര് 06306 കണ്ണൂര് എറണാകുളം 06308 കണ്ണൂര്ആലപ്പുഴ 06307ആലപ്പുഴകണ്ണൂര് 06326കോട്ടയംനിലമ്ബൂര് റോഡ് 06325നിലമ്ബൂര് റോഡ്കോട്ടയം 06304തിരുവനന്തപുരംഎറണാകുളം 06303 എറണാകുളംതിരുവനന്തപുരം 06302 തിരുവനന്തപുരംഷൊര്ണൂര് 06301ഷൊര്ണൂര്തിരുവനന്തപുരം 02628 തിരുവനന്തപുരംതിരുച്ചിറപ്പള്ളി 02627തിരുച്ചിറപ്പള്ളിതിരുവനന്തപുരം 06268രാമേശ്വരംതിരുച്ചിറപ്പള്ളി 02627തിരുച്ചിറപ്പള്ളിരാമേശ്വരം 06089 ചെന്നൈ സെന്ട്രല് ജോലാര്പ്പേട്ട 06090ജോലാര്പ്പേട്ടചെന്നൈ സെന്ട്രല് 06342തിരുവനന്തപുരംഗുരുവായൂര് 06341ഗുരുവായൂര് തിരുവനന്തപുരം 06366നാഗര്കോവില് കോട്ടയം 06844 പാലക്കാട് ടൗണ് തിരുച്ചിറപ്പള്ളി 06834 തിരുച്ചിറപ്പള്ളിപാലക്കാട് ടൗണ് ട്രെയിന് യാത്രാ നിരക്കുകളിലും നവംബര് ഒന്ന് മുതല് വ്യത്യാസം വരും. എക്സ്പ്രസ്, മെയില് തീവണ്ടികളില് കോവിഡിനു മുമ്ബ് ഈടാക്കിയ യാത്രാനിരക്ക് തന്നെയാണ് തുടര്ന്നും ഈടാക്കുക. പിന്നീട് ഘട്ടം ഘട്ടമായി മറ്റ് എക്സ്പ്രസ്, മെയില് തീവണ്ടികളിലും ജനറല് കോച്ചുകള് തിരിച്ചുവരും. മെമു അടക്കമുള്ള ചില ചുരുക്കം ട്രെയിനുകളില് മാത്രമാണ് നിലവില് അണ്റിസര്വ്ഡ് കോച്ചുകളുള്ളത്. വിദ്യാഭ്യാസ സ്ഥാപനങ്ങള് തുറക്കാന് പോകുന്ന സാഹചര്യത്തില് സ്ഥിരം യാത്രികര്ക്കും മറ്റും ഏറെ ആശ്വസകരമായ തീരുമാനമാണിത്.